PressReader - Weg! Ry & Sleep: 2017-10-01 - HOEN­DER-‘POPPERS’
Weg! Ry & Sleep - 2017-10-01 - KAMPKOS -
Jy ken chil­li poppers – daar­die ris­sies wat met kaas ge­vul en dan in deeg ge­braai word. Hier vou ons die ge­vul­de ris­sie toe in ’n re­pie hoen­der­bor­sie en spek, en dan braai ons dit oor die ko­le. Dis ge­son­der én lek­ker­der.
(ge­noeg vir 10) 10 hoen­der­fi­let­te 10 vars ja­la­peño­ris­sies ½ kop­pie room­kaas 1 kop­pie ched­dar­kaas, ge­ras­per 20 re­pies stre­pie­spek 1 kop­pie soet & ro­ke­ri­ge braai­sous (ons het Wool­ies s’n ge­bruik)
1 Sit die hoen­der­fi­let­te tus­sen twee lae kleef­plas­tiek en kap dit lig­gies plat­ter met ’n vleis­ha­mer of die sy­kant van ’n pie­ring.
2 Sny die ris­sies in die leng­te mid­del­deur en skraap die pit­te uit. Meng die room­kaas en ched­dar en vul die hal­we ris­sies daar­mee. Druk die ris­sie­hal­wes weer teen me­kaar. (As die hoen­der­stuk­ke te klein is, kan jy ook die ris­sie­hal­wes net so ge­bruik.)
3 Vou el­ke ge­vul­de ris­sie toe in ’n hoen­der­fi­let en draai dan twee re­pies spek om die hoen­der om al­les mooi by­me­kaar te hou. Ge­bruik tan­de­stok­kies, in­dien no­dig.
4 Braai die rol­le­tjies vir 20 mi­nu­te oor ma­ti­ge ko­le tot dit sap­pig en gaar is – draai dit el­ke 5 mi­nu­te om. Verf die braai­sous in die laas­te 5 mi­nu­te oor die hoen­der en braai dit vin­nig o­ral­oor om te ka­ra­mel­li­seer. Hou dit fyn dop, want die braai­sous is ge­neig om vin­nig te brand.
Weg Ry & Sleep sê Jy kan hoen­der­fi­let­te self maak deur 5 bor­sies te ont­been en te vlek. Sny hul­le dan in die leng­te mid­del­deur. >